Þingræður haldnar á Alþingi Íslendinga



Háttvirtir alþingismenn. Ég mun nú í upphafi fundar gefa stutt yfirlit um störf Alþingis. Þingið hefur staðið yfir frá 10. okt. til 22. des. 1978 og frá 25. jan til 23. maí 1979, alls 193 daga. ÞINGFUNDIR hafa verið haldnir: Í neðri deild 101 Í efri deild 119 Í sameinuðu þingi 105 Alls 325 ÞINGMÁL og úrslit þeirra: I. Lagafrumvörp: 1. Stjórnarfrumvörp: a. Lögð fyrir neðri deild 34 b. Lögð fyrir efri deild 56 c. Lögð fyrir sameináð þing 2 92 2. Þingmannafrumvörp: a. Borin fram í neðri deild 46 b. Borin fram í efri deild 34 80 172 Úrslit urðu þessi: 1. Lagafrumvörp: a. Afgreidd sem lög: Stjórnarfrumvörp 60 Þingmannafrumvörp 22 b. Fellt: 82 Þingmannafrumvarp 1 c. Vísað til ríkisstjórnarinnar: Stjórnarfrumvörpum 3 Þingmannafrumvörpum 3 6 d. Afgreidd með rökstuddri dagskrá: Stjórnarfrumvörp 3 e. Ekki útrædd: Stjórnarfrumvörp 26 Þingmannafrumvörp 54 80 + 172 326 H. Þingsályktunartillögur: a. Bornar fram í sameinuðu þingi 95 b. Borin fram í neðri deild 1 c. Bornar fram í efri deild 6 - 102 Úrslit urðu þessi: a. Ályktanir Alþingis 29 b. Vísað til ríkisstjórnarinnar 7 c. Afgreidd með rökstuddri dagskrá 1 d. Tekin aftur 1 e. Felld 1 f. Ekki útræddar 63 + 102 III. Fyrirspurnir: Í sameinuðu þingi 78. Sumar eru fleiri saman á þingskjali svo að málatala þeirra er ekki nema 45 Allar voru fyrirspurnir þessar ræddar eða svarað skriflega nema ein. Mál til meðferðar í þinginu alls - 319 Skýrslur ráðherra voru . 7 Tala prentaðra þingskjala . 900 Eins og nú er rakið hefur þetta þing haft til meðferðar fjölda mála og hafa mörg þeirra hlotið afgreiðslu. Ágreiningur hefur orðið um eitt og annað, sem um hefur verið fjallað hér á hv. Alþingi. Deilur hafa stundum risið nokkuð hátt og viljað þá hverfa í skuggann þau mörgu og oft merku mál, sem víðtæk eða jafnvel alger samstaða náðist um. En nú, þegar upp er staðið, óskum við þess öll að störf þess Alþingis, sem nú er að ljúka, megi verða þjóðinni til nytja. Ég þakka hv. alþm. og hæstv. ríkisstj. fyrir góða samvinnu. Deildarforsetum og varaforsetum flyt ég þakkir fyrir ágætt samstarf svo og skrifurum sem hafa veitt mér margvíslega aðstoð. Starfsfólki Alþingis öllu færi ég þakkir fyrir mikilsvert framlag þess til þinghaldsins og þingstarfanna. Þegar Alþingi er slitið að þessu sinni eru ýmsar blikur á lofti í íslensku þjóðlífi og veður öll válynd. Ég nefni það eitt, sem ofarlega er í hugum margra þessa dagana, að enn sér ekki fyrir endann á fádæma hörðu vori sem valdið hefur og veldur fjölmörgum þegnum þessa þjóðfélags þungum búsifjum. Ég læt í ljós þá von, að þeim hremmingum, sem að landsmönnum steðja um þessar mundir, megi linna sem fyrst. Skáldið og stjórnmálaforinginn Hannes Hafstein komst svo að orði í hinu mikla kvæði sínu „Í hafísnum“, eftir að hann hafði dregið upp ógleymanlega mynd frá hörðu hafísvori: „Yfir sólroðinn sæ bar sumarsins blæ og það sumar var hlýtt og gott.“ Megi svo enn verða. Öllum landsmönnum óska ég árs og friðar.



Fyrir hönd okkar alþm. þakka ég hæstv. forseta sameinaðs Alþingis orð hans og óskir í okkar garð. Hann hefur verið sanngjarn, réttdæmur og traustur forseti og ekkert getur raskað ró hans. Stundum eyðir gamansemi hans dimmum skýjum svo að aftur sér til sólar. Ég bið þingheim að taka undir þakkir og árnaðaróskir með því að rísa úr sætum. - 
            



Ég þakka hv. 11. þm. Reykv. fyrir hlýjar óskir og góðar í minn garð og ég þakka öllum hv. alþm. fyrir að taka undir þær. Forseti Íslands (Kristján Eldjárn): Gefið hefur verið út svofellt forsetabréf: „Forseti Íslands gjörir kunnugt: Alþingi, 100. löggjafarþing, lýkur störfum miðvikudaginn 23. maí 1979. Mun ég því slíta Alþingi þann dag. Gjört í Reykjavík, 22. maí 1979. Kristján Eldjárn. Ólafur Jóhannesson. Forsetabréf um þinglausnir.“ Samkvæmt þessu bréfi, sem ég hef nú lesið, lýsi ég yfir því, að þessu þingi, sem nú hefur lokið störfum, er slitið. Ég óska þm. velfarnaðar, þjóðinni allra heilla og bið alþm. að minnast fósturjarðar vorrar, Íslands, með því að rísa úr sætum.

Þingheimur stóð upp og forsrh., Ólafur Jóhannesson, mælti: „Heill forseta vorum og fósturjörð. Ísland lifi.“ Tóku þingmenn undir þau orð með ferföldu húrrahrópi. Var síðan af þingi gengið.